Beloftes om aan vas te hou - Christian Motivations
Beloftes om aan vas te hou
As ek sou dink wat God se belangrikste beloftes is vir ons vandag, is dit moeilik om 'n paar uit te
sonder, maar ek wil tog die volgende beloftes uitlig:
Deut. 7:13 Hy sal jou liefhê, Hy sal jou voorspoedig maak. Ek dink die Here se wil is dat dit goed gaan met Sy kinders, maar ons ou lewe is so op die koffie, dat ons daagliks soveel teëspoed
ervaar. Maar die Here is ook teenwoordig daar waar jy worstel met probleme.
Joh. 3:16 God het die wêreld so liefgehad, dat Hy Sy enigste Seun gegee het, sodat die wat in Hom glo, nie verlore sal gaan nie, maar die ewige lewe sal hê. Die Here het reeds in die Ou Testament vir die mensdom gesê dat Hy 'n Verlosser sal stuur in die persoon van Sy Seun en
Hy het Sy woord gehou. Die grootste belofte wat ek en jy vandag van die Here nodig het, is dat Hy ons nie sal verwerp nie, dat ons die ewige lewe sal hê.